Степен блатар
Степният блатар (Circus macrourus) е средно голяма дневна граблива птица от семейство Ястребови (Accipitridae). Има изразен полов диморфизъм.

Физическа характеристика 
 Дължината на тялото – 43-53 cm;
 Размаха на крилете – 100-120 cm;
 Тегло – 310-550 g;

Разпространение и местообитание 
Среща се в Европа (включително България), Азия и Африка. Предпочита открити степни местности.
Докъм 1950 г. видът е бил известен само от три находища в страната. Първи данни за по-широкото му разпространение (край с. Алфатар, гр. Генерал Тошево, с. Кранево, с. Оброчище, с. Дъбравино и с. Дисевица) се съобщават от орнитолога Николай Боев

Начин на живот и хранене 
Прелетна птица. Храни се с дребни животни, като бозайници, птици, гущери и насекоми. Ловува, като непрестанно обикаля неголемия си ловен район.

Размножаване 
 Гнездо — на земята, сред тревиста растителност.
 Яйца – 3-5 броя, светлосинкави.
 Мътене — започва веднага след снасяне на първото яйце (като следствие малките са на различна възраст и с различни рамери) и трае 28-30 дни. Мъти само женската. Малките напускат гнездото на около 35-40 дни. По време на мътенето и в първите дни след излюпването мъжкия носи храна на женската и малките. Отглежда едно люпило годишно.
 Моногамни птици.

Природозащитен статут 
 Червен списък на световнозастрашените видове (IUCN Red list) – Почти застрашен (Near Threatened NT)
 Директива за птиците на ЕС – Приложение 1

На територията на България е защитен от закона вид.

Бележки 

Блатари
Фауна на Афротропическата област
Фауна на Индо-Малайската област
Фауна на Палеарктика